ΓΡΑΠΤΗ ΕΡΩΤΗΣΗ E-3516/01

υποβολή: Christos Folias (PPE-DE) προς την Επιτροπή

(8 Ιανουαρίου 2002)

Θέμα: Κατακερματισμός της ενιαίας εσωτερικής αγοράς και οι ευθύνες των χωρών μελών της ΕΕ

Σύμφωνα με μελέτη που εκπόνησε η Ευρωπαϊκή Επιτροπή, η Ελλάδα παρουσιάζεται ουραγός στην προσπάθεια εναρμόνισης της εσωτερικής αγοράς και παρουσιάζει το μεγαλύτερο έλλειμμα στην εφαρμογή της κοινοτικής νομοθεσίας, αφού πρέπει να ενσωματώσει ακόμη 114 οδηγίες στο εσωτερικό της δίκαιο.

Πώς αντιμετωπίζει η Επιτροπή την μη δημιουργία ακόμη της εσωτερικής αγοράς, και τα προβλήματα που δημιουργούνται από αυτό το γεγονός·

Πώς πρόκειται να αντιμετωπίσει τις χώρες με ευθύνη των οποίων έχουμε σήμερα σε μεγάλο βαθμό κατακερματισμό της εσωτερικής αγοράς·

Πόσο κοστίζει για τον Ευρωπαίο πολίτη η μη έγκαιρη εγκαθίδρυση της ενιαίας εσωτερικής αγοράς·

Απάντηση του κ. Bolkestein εξ ονόματος της Επιτροπής

(8 Φεβρουαρίου 2002)

Σύμφωνα με τον πιο πρόσφατο πίνακα επιδόσεων της εσωτερικής αγοράς (Νοέμβριος 2001), η Ελλάδα έχει έλλειμμα μεταφοράς 3 %, ποσοστό που αντιστοιχεί σε 44 οδηγίες οι οποίες δεν έχουν ακόμη εφαρμοστεί. Μολονότι η Ελλάδα, αν και δεν είναι η μόνη, παρουσιάζει τοψηλότερο έλλειμμα απ' όλα τα κράτη μέλη, το έλλειμμά της έχει μειωθεί σημαντικά τον τελευταίο καιρό. Τον Μάιο του 2001, το έλλειμμα της Ελλάδας ανερχόταν σε 4,8 % (ή καθυστέρηση εφαρμογής 71 οδηγιών).

Η Επιτροπή συμφωνεί με το Αξιότιμο Μέλος του Κοινοβουλίου ότι η καθυστέρηση στη μεταφορά συμβάλλει στον κατακερματισμό της εσωτερικής αγοράς καιποσκάπτει την ικανότητά της για δημιουργία ανάπτυξης και θέσεων απασχόλησης. Η Επιτροπή κινεί συστηματικά διαδικασίες κατά παράβαση σύμφωνα με τα άρθρα 226-228 (πρώην άρθρα 169-171) της συνθήκης ΕΚ αμέσως μόλις παρατηρηθείπέρβαση της προθεσμίας μεταφοράς. Επιπλέον, η προσέγγιση δημοσιοποίηση και διαπόμπευση, του πίνακα επιδόσεων της εσωτερικής αγοράς, αποδείχτηκε πολύ αποτελεσματική δεδομένου ότι το μέσο έλλειμμα μειώθηκε από 6,3 % το Νοέμβριο του 1997, όταν δημοσιεύτηκε ο πρώτος πίνακας επιδόσεων, σε 2 % σήμερα. Ακόμη, αναμένεται ότι η πλειονότητα των κρατών μελών θα εκπληρώσει το στόχο μεταφοράς του 98,5 % των οδηγιών ως το Μάρτιο του 2002 (Ευρωπαϊκό Συμβούλιο της Βαρκελώνης), όπως συμφωνήθηκε στο Ευρωπαϊκό Συμβούλιο της Στοκχόλμης, στις 23 και 24 Μαρτίου 2001. Η Επιτροπή τάσσεταιπέρ του καθορισμού ενός πιο φιλόδοξου στόχου, από το Ευρωπαϊκό Συμβούλιο της Βαρκελώνης, για το άμεσο μέλλον, ώστε να διατηρηθεί η πίεση στα κράτη μέλη για έγκαιρη εφαρμογή.

Η ανασφάλεια δικαίου που δημιουργείται με την καθυστέρηση της μεταφοράς έχει σημαντικό κόστος για τους πολίτες και τις επιχειρήσεις. Η Επιτροπή δεν διαθέτει στατιστικά στοιχεία για τον ποσοτικό προσδιορισμό του συνολικού κόστους της καθυστερημένης μεταφοράς. Ωστόσο, εκτιμάται, για παράδειγμα, ότι η ορθή εφαρμογή της αρχής της αμοιβαίας αναγνώρισης αναμένεται να συμβάλλει στην αύξηση των συναλλαγών κατά 1,8 % του ακαθάριστου εγχώριου προϊόντος (ΑΕγχΠ) της Ένωσης. Εκτιμάται επίσης ότι η έγκαιρη μεταφορά και η καλύτερη εφαρμογή των κοινοτικών οδηγιών περί δημοσίων συμβάσεων θα έχει ως αποτέλεσμα την εξοικονόμηση 50 δισεκατομμυρίων. Αν και πρόκειται μόνο για επιμέρους εκτιμήσεις, οι οποίες πρέπει να χρησιμοποιούνται με προσοχή, καθιστούν σαφές ότι το πραγματικό κόστος της σημερινής κατάστασης είναι ιδιαίτερα σημαντικό για την ευρωπαϊκή οικονομία.